|  |
| --- |
| Balaton Keleti Kapuja Turisztikai Egyesület |
| Üzleti terv Litér Község Önkormányzata számára |
|  |

|  |
| --- |
| Vanyúr BlankaTDM Menedzser Balaton Keleti Kapuja Turisztikai Egyesület2017.03.08. |

**Egyesület célja és feladatai**

A Balaton Keleti Kapuja Turisztikai Egyesület alapvető célja, működési területén turisztikai pozíciójának erősítése a térség egyedi arculatának megtartásával. Versenyképes és fenntartható turisztikai desztináció kialakítása, amely a látogatók számára komplex utazási élményt biztosít. Ezzel együtt a térség vonzerejének fejlesztése, és pozitív imázsának kialakítása. Végső cél a térség egyedi atmoszférájának kihasználásával nyugodt, családbarát desztinációvá válni, amely lehetőséget nyújt, az aktív turizmusban résztvevőknek is az igényeik szerinti kikapcsolódásra, mindeközben a fenntartható fejlődés paradigmájának megfelelve végzi a tevékenységét, így figyelve természeti és épített környezeti értékeinek megóvására. Szakmai programunkban szerepel a környezeti nevelés és ezzel együtt szemléletformálási programok szervezése, elősegítése, információs pontok kialakítása a működési terület számos pontján, desztináción belüli és kívüli kapcsolatok erősítése, infokommunikációs eszközök fejlesztése.

**Az Egyesület főbb feladatai:**

* Professzionális szakmai képviselet
* Közreműködik a település turisztikai marketing feladatainak ellátásában
* Részt vesz a helyi turisztikai termékek fejlesztésében
* Közvetíti a turisztikai termékeket a hazai és nemzetközi piacra
* Szervezi, koordinálja a turisztikai kiadványok létrehozását;
* Részvétel on-line kifejlesztésre kerülő, majdan működő foglalási-közvetítői adatbázis (adatnyilvántartó-, kezelő- és információs) működtetésében és fejlesztésében a tagok részére
* Kapcsolatot tart a térség, a régió szakmai szervezeteivel
* Idegenforgalmi vásárokon képviseli a települést, a település idegenforgalmi szolgáltatásait, illetőleg turisztikai szálláshely-szolgáltatásai bemutató céllal történő részvételt vállal
* Kérdőíves felmérést végez a vendégek és a tagok körében
* Növeli a település turizmus innovációs képességét

*Marketing feladatok*

* Új turisztikai kiadványok és aktualizált térképek készítése több nyelven.
* Helyi termékek népszerűsítésének elősegítése
* Egyedi reklámajándékok értékesítése
* Értékesítési szolgáltatások továbbfejlesztése (Bahart, helyi idegenvezetés, csomagajánlatok kidolgozása a helyi szolgáltatókkal)
* Információs pontok létesítése és működtetése

*Infokommunikációs feladatok*

* Közösségi média felületeink gondozása
* hellobalaton.eu weboldal továbbfejlesztése és karbantartása
* mobilalkalmazás létrehozása
* programajánló hírlevelek kiküldése, helyi kommunikációs anyagok kidolgozása

*Egyéb kiemelt feladatok*

* Helyi-civil kezdeményezések felkarolása és támogatása
* Szoros együttműködés a térség településeivel és a szomszédos TDM szervezetekkel

**A Balaton Keleti Kapuja Turisztikai Egyesület tagjai tagdíj ellenében a következő TDM menedzseri szolgáltatásokat vehetik igénybe:**

* tagok egyéni igényeinek felmérése után egyedi turisztikai csomagok készítése
* szolgáltatók számára szakmai segítségnyújtás (pl. minőségmenedzsment)
* minél szélesebb körű ismertség biztosítása marketingeszközökkel
* tanulmányok, turisztikai stratégiák, koncepciók elkészítése
* speciális turisztikai szakértői feladatok ellátása (pl. közös marketing akciók tervezése, szponzori tevékenység, befektetési tárgyalások támogatása)
* pályázati rendszerekben való szakértői közreműködés és projektmenedzseri feladatok ellátása
* turisztikai feladatokhoz kapcsolódó tanácsadás (pl. turisztikai termékfejlesztés)
* turisztikai informatikai rendszerek fejlesztése

Az Egyesület, szolgáltatásait felkeresők számára minden esetben előzőleges konzultációt követően, az egyedi igényeknek megfelelő tervet állít össze.

**Tagdíj:**

A Balaton Keleti Kapuja Turisztikai Egyesület Alapszabályának megfelelően az Egyesület Közgyűlése fogadja el a tagdíjakat.

Jelenleg érvényben lévő tagdíj kategóriák:

Magánszemélyek: 3000Ft

Szobakiadók: 1500 Ft/szoba, Minimum 5000Ft

Kisebb szolgáltatók:10.000Ft

Sport, szabadidő, lovas udvar, személyszállítás, vendéglátás:15.000Ft

Panziók, kisebb kereskedelmi szálláshelyek:30.000Ft

Nagyobb civil szervezetek, egyéb: 40.000Ft

Szállodák: 50.000Ft

**Litér Község Önkormányzatára vonatkozó szolgáltatások:**

* Litér turisztikai kínálatának bevonása a Balaton Keleti Kapuja Turisztikai Egyesület településeinek termékkínálatába
	+ Programok szervezése
	+ Vonzerőleltár készítése
	+ Honlapon és Facebook oldalon való megjelenés
	+ Nyomtatott sajtóban való megjelenés
	+ Turisztikai pályázatokba, szemléletformálási programokba való bevonás
* Litér turisztikai termékeinek bevonása az egységes „Balaton Keleti Kapuja Brand”-be
	+ Kedvezményekhez való hozzájutás elősegítése (pl. kuponok, kedvezménykártyák)